བཞི་པ།འོ་ན་དེ་ལྟ་བུའི་བཟང་སྤྱོད་ཉམས་ཆག་དང་དེ་དང་འབྲེལ་བའི་དཀའ་རྙོག་ཡོང་སའི་གཞི་འདྲ་པོ་དེ་ག་འདྲ་ཞིག་རེད་ཅེས་ཟེར་བ་ཡིན་ན།ང་རང་གི་བསམ་ཚུལ་འདྲ་པོ་ཞིག་ཞུས་པ་ཡིན་ན།གཙོ་བོ་དེ་ང་རང་ཚོ་མི་ལ་རང་ཆས་སུ་ཡོད་པའི་བྱམས་བརྩེ་དང་བཟོད་བསྲན་འདྲ་བོ་ཡོད་པ།དཔེར་ན་ང་རང་ཚོ་བྱིས་པའི་དུས་ནས་ཕ་མ་ལ་བརྩེ་བ་དང་།དེ་བཞིན་དུ་ཕ་མ་ལ་བཟོད་བསྲན་འདྲ་པོ་ཞིག་ང་ཚོ་ལ་ཡོད་རེད།དེ་སུ་གང་གིས་ཀྱང་བསླབ་མི་དགོས་པར་རང་ཆས་སུ་ཡོད་པ་ཞིག་རེད།དེ་འདྲའི་ང་རང་ཚོའི༷་མིའི་རིན་ཐང་དེ་ཡར་རྒྱས་འགྲོ་བའི་ཚབ་ཏུ།དེ་ལས་ལྡོག་ཏེ་འདོད་རྔམས་དང་འཚེ་བའི་བསམ་པ་ལ་སོགས་པ།མདོར་ན་རང་གཞན་གྱི་རྒྱུད་འཁྲུག་བྱེད་མ་རབས་ཀྱི་བསམ་བློ་འདྲ་པོ་དེ་ཤུགས་ཆེ་རུ་དང་གོང་འཕེལ་དུ་ཕྱིན།དེ་ལ་བརྟེན་ནས་བཟང་སྤྱོད་རིགས་ཉམས་ཆག་འགྲོ་བ་དང།ངན་སྤྱོད་རིགས་གོང་འཕེལ་དུ་སོང་ནས་འཛམ་གླིང་འདིའི་ནང་དུ་དཀའ་རྙོག་མང་པོ་ཞིག་ཡོང་སྡོད་པའི་གནས་སྟངས་ཤིག་ཆགས་ཀྱི་ཡོད་རེད།